Discuție:Termodinamica găurii negre

message: Fraza:„Mai multe studii de mecanică statistică a radiației corpului negru a dus la apariția teoriei mecanicii cuantice”, cu toate că e aproape corectă, nu văd ce rol are în introducerea articolului care se referă la termodinamica găurilor negre. Mecanica cuantică se „năștea” pe baza studiului termodinamic al radiației corpului absolut negru, un model fizic teoretic, introdus de Kirchhoff, ce nu avea nicio legătură cu găurile negre, despre care Planck nici nu  știa pe la 1900. Fraza aceasta, este oarecum, un pui de cuc, în pasajul de introducere, la fel ca în textul sursă de la en.wp.--Zsolt (discuție) 30 aprilie 2012 11:56 (EEST)
replies: text: Chiar vroiam să te întreb noi (românii și vorbitorii de lb. română) ce specialiști avem în domeniul mecanicii cuantice (și al gravitației cuantice)? mai ales specialiști care să cunoască ultimele concepte și dezbateri din acest domeniu (să le cunoască dar să introducă și termeni noi în limba română). Cât despre nașterea mecanicii cuantice pe baza studiului unui model fizic teoretic de corp negru absolut și nu pe baza găurii negre cineva a considerat că nu sunt același lucru dar totuși sunt concepte apropiate, eu nu am atras atenția cuvenită acestui pasaj iar tu puteai (și încă poți) să faci modificările pe care le crezi de cuviință. --Terraflorin (discuție) 30 aprilie 2012 14:40 (EEST)
replies: text: :Pe wp.ro sau în general întrebi de specialiști vorbitori de română? De cuantică și mecanică statistică respectiv termodinamică pe wp.ro ne mai ocupăm, uneori, următorii:Victor Blacus, Ioan Calatorul, SValentin, Turbojet și subsemnatul. Nu știu să existe pe wp. ro specialiști din domeniul cosmologiei, în mod special în domeniul gravitației cuantice, un domeniu extrem de specializat care nu prea e cultivat în state precum cele din Europa Centrală. De aici și dificultatea găsirii terminologiei academice pentru concepte apărute relativ recent, pentru foarte multe din acestea neexistând încă un corespondent academic în limba română sau alte limbi de circulație mai restrânsă. În ce privește fraza „incriminată”: nu, corpul absolut negru și gaura neagră nu sunt același lucru, primul este un model pur teoretic, o idealizare, o plăzmuire mentală, cel din urmă e un obiect al lumii reale care din punct de vedere termodinamic are un comportament ce se apropie de cea a corpului absolut negru. Eu cred că ideea celuia care a introdus fraza în textul englezesc a fost aceea de a face o paralelă, ceva de genul: „așa cum studiile termodinamice asupra radiației corpului negru au condus la formularea teoriei cuantice clasice, studiul termodinamicii și fizicii statistice a găurilor negre a consolidat teoria gravitației cuantice și a condus la formularea principiului holografic”. De fapt, e vorba de contopirea ultimelor două propoziții din introducere.--Zsolt (discuție) 30 aprilie 2012 15:46 (EEST)
replies: text: ::Eu întreb[am] de specialiști români în general, cu cărți publicate în română nu în limbi străine, pentru că nu inventăm pe wikipedia termeni noi (deși uneori folosim incorect sau nu termeni provizorii sau în engleză), pentru că dacă ar exista ar fi mai ușor cu realizarea unor articole din domeniul gravitației cuantice și nu numai, domeniu care pare să unifice știința cu religia și cu orice altceva. De acord total cu corpul absolut negru teoretic și gaura neagră reală și că s-a încercat o paralelă. Însă nu știu cât de reale sunt aceste găuri negre așa cum reies din fizica/matematica actuală: mulți spun că dovedirea cu adevărat a existenței găurilor negre seamănă cu dovedirea big-bang-ului, a materiei negre, a fluxului întunecat, a energiei negre, a evoluției vieții: totul este doar o „ușoară” manipulare în continuă schimbare a conceptelor pe baza unor formule complicate și asta nu e doar părerea mea, o chestiune de „credință”. În altă ordine de idei, Zsolt am nevoie de ceva ajutor la albăstrirea articolelor din formatul  --Terraflorin (discuție) 30 aprilie 2012 19:49 (EEST)
replies: text: :::PS: am vrut să închei aici dar mi-am amintit de ceea ce ai scris: că este un domeniu extrem de specializat care nu prea e cultivat în state precum cele din Europa Centrală. Că să ies din sfera fizicii, vreau să fac observația că problema la noi este că în afară de mocirla manelistico-dâmbovițeană nici nu prea ne interesează politica externă, ce face lumea în general. (deoarece, de ex., durata știrilor externe la canalele TV românești este nesemnificatică, asta pentru că nu există cerere pt așa ceva)--Terraflorin (discuție) 30 aprilie 2012 19:56 (EEST)
replies: text: ::::Specialiști români în cosmologie și implicit în teoria gravitației au fost și mai sunt. Majoritatea lor s-au ocupat la nivel teoretic și au publicat de-a lungul carierei lor o serie de lucrări (cărți, traduceri, articole în reviste de specialitate sau anale ale Academiei Române). Când am făcut recenzia articolului Teoria relativității generale, pe lângă lucrările în limba română din biblioteca mea personală, am căutat la BCU și pe internet surse de limba română; ceea ce am găsit este destul de subțire, poți să le vezi la bibliografia în limba română de la articolul citat. Adevărul este că majoritatea celora care au cultivat sau cultivă aceste ramuri, au publicat în analele românești, articole în limbi străine (franceză, engleză, germană), e cazul lui Onicescu, Vâlcovici, Iacob, Ionescu-Pallas de la București, Mangeron si Gottlieb de la Iași, Torro de la Timișoara, etc. Nu pot fi acuzați de „lipsa de patriotism”, ei au scris și discipolii lor continuă să  scrie preponderent în engleză, conștienți fiind de faptul că în domeniul acesta „îngust”, primordială este comunicarea cu „confrații de breaslă”, de oriunde ar fi ei și oricare ar fi limba lor maternă. Aceasta este cauza asimetriei evidente dintre dezvoltarea terminologiei anglo-saxone și cea în a limbilor naționale din diverse state. Cert este că engleza a preluat rolul latinei, adică a devenit un vector de comunicare universal în lumea științifică, așa cum a fost latina clasică, timp de vreo 1500 de ani.

text: ::::Deocamdată, atât, voi reveni de îndată ce voi avea timp.--Zsolt (discuție) 2 mai 2012 10:57 (EEST)

text: In contextul aplicării unor concepte termodinamice se pune intrebarea cum se aplică (dacă se aplică) acestea la reacțiile nucleare.--79.119.215.114 (discuție) 30 aprilie 2012 15:10 (EEST)
replies: text: :la ce te referi mai exact... ce legătură are reacția nucleară (ciocnire de atomi) cu termodinamica găurii negre (la nivel cuantic)? --Terraflorin (discuție) 30 aprilie 2012 19:52 (EEST)
thread_title: Nedumerire